Er bloavezhioù 1990 e kemmas sonerezh ar strollad, hag e teuas da vezañ siouloc’h, daoust ma chomas trouzus ha kefredel. Sonerezh a savjont evit pezhioù-c’hoari skrivet gant Heiner Müller. Er bloavezhioù 2000 ec’h implijas ar strollad internet a-benn brudañ e labour. Lakaet e voe e plas ar raktres Neubauten.org : an du entanet gant ar strollad a ro arc’hant hag e c’hellont kaout a bep seurt traoù diwar al lec’hienn (tonioù diembann, videoioù e-leizh). Evit an abadenn e Palast der Republik (Berlin) e voe pedet 100 den plijet gant ar strollad da ganañ war ale leurenn asambles gant Einstürzenden Neubauten. Pladenn ziwezhañ ar strollad, Alles Wieder Offen he zitl, a zo deuet er-maez e 2007.